जनहित के कार्यों से जनता का दिल जीतने का करो प्रयास
कलेक्टर इलैया राजा टी ने कहा है कि शासकीय अधिकारी एवं कर्मचारी नवीनतम टेक्नोलॉजी अपनाते हुए अपने कामकाज के अन्तर्गत जनता का दिल जीतने का प्रयास करें। जिससे सुशासन की अवधारणा को मूर्तरूप प्राप्त होगा। साथ ही जनहित में किए गए कार्यों की सराहना के साथ समाज में पहचान बनेगी। वे आज सुशासन सप्ताह के अन्तर्गत व्यापार मण्डल धर्मशाला पर आयोजित समारोह को संबोधित कर रहे थे।
कलेक्टर ने कहा कि शासन की कल्याणकारी एवं जनहितैषी योजनाओं को जनता तक पहुंचाने में अधिकारी, कर्मचारियों की महति भूमिका है। इसलिए पूरी पारदर्शिता के साथ योजना और विकास को आमजन तक पहुंचावे। जिससे प्रशासनिक व्यवस्थाओं को ओर अधिक चुस्त-दुरूस्त बनाने की दिशा में बल मिलेगा। इसलिए पूरी समाज के लिए नियम और कानून को ध्यान में रखते हुए विभिन्न प्रकार की गतिविधियों को अंजाम दें। इसप्रकार की व्यवस्था से आने वाली पीढ़ी को सीख प्राप्त होगी। कलेक्टर ने सुशासन की परिभाषा और विभिन्न गतिविधियों को मूर्तरूप देने की दिशा में उपयोगी सुझाव दिए। साथ ही शिक्षा में गुणवत्ता के साथ-साथ सिस्टम सुधारने के बारे में अवगत कराया। इस अवसर पर सुश्री मीनाक्षी तिवारी ने सुशासन की दिशा में उपस्थित समुदाय को बेटी बचाओ, साफ-सफाई व्यवस्था, पर्यावरण, दृढ विश्वास के अन्तर्गत, शासकीय कामकाज का निष्पादन, सुशासन में सबकी भागीदारी पर विचार व्यक्त करते हुए मन में है विश्वास गीत की भी प्रस्तुति दी।
व्यापार मंडल धर्मशाला में सुशासन दिवस पर प्रमाण पत्र भेंट करते अतिथि।
बच्चों ने दी सांस्कृति प्रस्तुतियां
कलेक्टर ने सुशासन सप्ताह के कार्यक्रम में बिहारी बाल मंदिर स्कूल, स्कालर पब्लिक स्कूल एवं शासकीय उत्कृष्ट उमावि क्र.1 के छात्र-छात्राओं द्वारा सुशासन की दिशा में नृत्य नाटिका, साफ-सफाई व्यवस्था, बेटी बचाओ, पर्यावरण संरक्षण आदि की प्रस्तुति के लिए छात्र-छात्राओं एवं विद्यालय के संचालकों को प्रमाण पत्र प्रदान किए। इसीप्रकार सुश्री मीनाक्षी तिवारी को पुरस्कार देकर सम्मानित किया। साथ ही जिला कार्यक्रम अधिकारी कल्पना बौहरे को बेटी बचाओ पर प्रस्तुत की गई नृत्य नाटिका एवं नेशनल लोक अदालत में कोऑपरेटिव बैंक के प्रकरणों का निराकरण करने पर पीके राठौर, कृष्ण मुरारी मौर्य, नरेश कुमार मांझी एवं दिलीप कुमार मांझी को प्रमाण पत्र प्रदान किए। इसी प्रकार सुशासन की दिशा में अशोक शर्मा, संतोष कुमार यादव एवं राजीव सिंह को भी प्रमाण पत्र दिए गए। कार्यक्रम के अंत में बिहारी बाल मंदिर की छात्राओं ने राष्ट्रगीत की प्रस्तुति दी। कार्यक्रम का संचालन प्रोफेसर इकबाल अली ने किया। अंत में आभार संयुक्त कलेक्टर अनुज रोहतगी ने सभी के प्रति प्रदर्शित किया।
सुशासन सप्ताह
hin_Deva hin_Deva hin_Deva hin_Deva hin_Deva hin_Deva hin_Deva